Public procurement notice: Modification Of A Contract/Concession During Its Term
Published: 2021-01-20
Buyer: Υπουργείο Παιδείας και Θρησκευμάτων - Γενική Διεύθυνση Στρατηγικού Σχεδιασμού, Προγραμματισμού και Ηλεκτρονικής Διακυβέρνησης - Διεύθυνση Τεχνικών Υπηρεσιών - Τμήμα Μελέτης και Προμήθειας Εξοπλισμού
Country: GR
Contract type: Supplies
Procedure: Open procedure
CPV classification: 48220000 | 48821000: Network servers
EU fund: CEF

Technical requirements: Προμήθεια εξειδικευμένων δικτυακών εξυπηρετητών HSM και SEE servers, στο πλαίσιο τού έργου: «Απομακρυσμένη ψηφιακή υπογραφή και διασυνοριακή ακαδημαϊκή ταυτότητα, για φοιτητές Erasmus» (2η τροποποίηση).
Κέντρο Ηλεκτρονικής Διακυβέρνησης (HARICA), 1ος όροφος κτιρίου Βιολογίας, Πανεπιστημιούπολη Θεσσαλονίκης.
Το αντικείμενο της σύμβασης αφορά στην προμήθεια ενός (1) εξειδικευμένου δικτυακού εξυπηρετητή (hardware security module-hardware based qualified remote digital signature creation server solution), ενός (1) εξειδικευμένου δικτυακού εξυπηρετητή περιβάλλοντος ασφαλούς εκτέλεσης εφαρμογών (secure execution engine) και του αντίστοιχου λογισμικού ανάπτυξης εφαρμογών [HSM Software Development Tool-Kit (SDK)], που δίνει πρόσβαση στις κρυπτογραφικές και λοιπές λειτουργίες ασφάλειας της συσκευής δικτυακού εξυπηρετητή hardware security module.
Ο σκοπός του έργου είναι να υλοποιηθεί υπηρεσία απομακρυσμένης ψηφιακής υπογραφής ηλεκτρονικών εγγράφων, για το σύνολο του προσωπικού του Υπουργείου και των εποπτευόμενων φορέων του, η οποία εν συνεχεία θα μπορούσε να χρησιμοποιηθεί και σε άλλους κυβερνητικούς φορείς ή υπηρεσίες του Δημοσίου, αξιοποιώντας και επεκτείνοντας την υλικοτεχνική υποδομή, που θα προμηθευτεί το Υπουργείο στο πλαίσιο τού έργου.
Η σύμβαση εντάσσεται στην Πράξη με τίτλο: «Απομακρυσμένη ψηφιακή υπογραφή και διασυνοριακή ακαδημαϊκή ταυτότητα», με κωδικό ΟΠΣ 5033018, στο Επιχειρησιακό Πρόγραμμα «Συνδέοντας την Ευρώπη (Connecting Europe Facility) 2014 - 2020», που συγχρηματοδοτείται από την Ευρωπαϊκή Ένωση.
Προμήθεια εξειδικευμένων δικτυακών εξυπηρετητών HSM και SEE servers, στο πλαίσιο τού έργου: «Απομακρυσμένη ψηφιακή υπογραφή και διασυνοριακή ακαδημαϊκή ταυτότητα, για φοιτητές Erasmus στην ΕΛΛΑΔΑ»
1) το κείμενο της σύμβασης κατισχύει κάθε άλλου κειμένου στο οποίο στηρίζεται, εκτός κατάδηλων σφαλμάτων ή παραδρομών. Για θέματα που δεν ρυθμίζονται ρητά από τη σύμβαση ή σε περίπτωση που ανακύψουν αντικρουόμενοι / αντιφατικοί όροι αυτής, για την ερμηνεία της λαμβάνονται υπόψη, κατά σειρά: η διακήρυξη του διαγωνισμού, η απόφαση κατακύρωσης, και η οικονομική και τεχνική προσφορά του αναδόχου, τα οποία αποτελούν αναπόσπαστο μέρος της σύμβασης και ενιαίο σύνολο με αυτήν·
2) ο ανάδοχος εγγυάται την καλή και προσήκουσα λειτουργία των αγαθών της προμήθειας για συνήθη χρήση, και τη δωρεάν αποκατάσταση βλαβών, για χρονικό διάστημα τουλάχιστον ενός (1) έτους από την ημερομηνία οριστικής παραλαβής του συνόλου του έργου, το οποίο καλείται περίοδος εγγύησης. Επίσης, αναλαμβάνει δωρεάν την ευθύνη συντήρησης και παροχής ανταλλακτικών, για την περίοδο της εγγύησης. Οι υπηρεσίες τεχνικής υποστήριξης αναφέρονται αναλυτικά στο Παράρτημα Ι του τεύχους της διακήρυξης·
3) ο ανάδοχος προσκόμισε κατά την υπογραφή της παρούσας σύμβασης, ως εγγύηση για την τήρηση των όρων της, την υπ’ αριθ. 7004110722 εγγύηση καλής εκτέλεσης, η οποία έχει εκδοθεί σύμφωνα με το άρθρο 72 του Ν. 4412/2016, της τράπεζας Eurobank Α.Ε., διάρκειας τεσσάρων (4) μηνών και ποσού ίσου με 3 900,00 EUR (το 5 % της συνολικής συμβατικής αξίας της προμήθειας προ Φ.Π.Α.)·
4) ο ανάδοχος είναι υποχρεωμένος μετά από την οριστική παραλαβή των αγαθών και κατά την επιστροφή της εγγύησης καλής εκτέλεσης, να καταθέσει εγγύηση καλής λειτουργίας των αγαθών που έχει προμηθεύσει, η οποία εκδίδεται σύμφωνα με το άρθρο 72 του Ν.4412/2016, ποσού 1 500,00 EUR. Ο χρόνος ισχύος της εγγύησης καλής λειτουργίας είναι ίσος με ένα (1) έτος από την οριστική παραλαβή·
5) τροποποιήσεις της σύμβασης επιτρέπονται σε αντικειμενικά δικαιολογημένες περιπτώσεις, ύστερα από γνωμοδότηση της επιτροπής διαγωνισμού, εφόσον δεν αλλοιώνουν το φυσικό αντικείμενο (είδος, ποσότητα, παραδοτέα) και πραγματοποιούνται με έγγραφη συμφωνία των συμβαλλόμενων μερών, και κατά τα οριζόμενα στο άρθρο 132 του Ν.4412/2016.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και υποστεί ή ενδέχεται να υποστεί ζημία από πράξη ή παράλειψη τής αναθέτουσας αρχής, δικαιούται να ασκήσει ενώπιον της Αρχής Εξέτασης Προδικαστικών
Προσφυγών (Α.Ε.Π.Π.) προδικαστική προσφυγή, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του, μέσα σε προθεσμία δέκα (10) ημερών, αφότου έλαβε πλήρη γνώση της παράνομης πράξης ή παράλειψης, σύμφωνα με τα αναλυτικά οριζόμενα στο Βιβλίο ΙV (άρθρα 345 έως 374) του Ν.4412/2016 και το Π.Δ. 39/2017 (ΦΕΚ 64/Α/4.5.2017).
Η προσφυγή κατατίθεται στον ηλεκτρονικό τόπο του διαγωνισμού και κοινοποιείται με μήνυμα ηλεκτρονικού ταχυδρομείου στην Α.Ε.Π.Π..
Ως ημερομηνία υποβολής της προσφυγής, θεωρείται η ημερομηνία ηλεκτρονικής καταχώρισης αυτής στον ηλεκτρονικό τόπο του διαγωνισμού.


Winner: Αντακόμ Προηγμένες Εφαρμογές Δικτύου Ανώνυμος Εταιρεία